320 
( 1901 .) 
ved den samme lille Holm; men heller ikke nu lykkedes det at 
finde Rederne; det regnede og stormede, Sivene svajede hid og did, 
saa at det ikke var let at søge. En gammel Han med udviklede 
Testes og Rugeplet blev skudt (Kropskelettet skjænket til Zoologisk 
Museum). 26de Juni var Hr. Olsen igjen ved Rødby Fjord; men 
Storm og Regn og andre Vanskeligheder hindrede ham i at naa 
ud til Holmen. 
En ganske lignende Iagttagelse er i Forsommeren gjort et 
andet Sted i Landet, hvor omtrent 10 Par Dvergmaager opholdt 
sig; Stedet ønskes ikke nævnet. 
Circus cineraceus. 
En ung Enghøg skudt ved Børsmose V. for Varde 26de Au¬ 
gust skjænkede Konserv. Scheel til Museet. En anden ung Fugl, 
med fremspirende Svingfjer, skudt i Varde-Egnen, havdes til Efter¬ 
syn paa Museet i Begyndelsen af August. 
Surnia ulula. 
En Høgeugle skudt paa Heden ved Skagen modtog Museet 
fra Hr. C. D. Brøndum med Brev af 3dje Oktober. 
Coracias garrulus. 
En Ellekrage blev skudt (mod Loven) 25de Juni paa Nørre 
Snede Mark, N.V. for Horsens, meddeler Kjøbmand H. Larsen. 
Om en Hun skudt ved Gj eddes dal, S. 0. for Roskilde, melder In¬ 
spektør A. Valentiner. 
Nucifraga caryocatactes. 
Ikke faa af de mange Nøddekriger, der indvandrede i Landet 
i Efteraaret 1900, synes at være bievne her og at have ynglet i 
Sommeren 1901. 
I Jonstrnp Vang H.V. for Kjøbenhavn vare to Nøddekriger 
at se 14de April, den ene af dem siddende i Toppen af en Gran, 
med hængende Vinger og løftet Hale. (Meddelt af Hr. N. Chri¬ 
stiansen.) 
